Kosovë: Certifikohet lista zgjedhore e lëvizjes Vetëvendosje por pa Albin Kurtin
Zoti Kurti dhe kandidatët tjerë që nuk janë certifikuar për të marrë pjesë në zgjedhjet e 14 shkurtit, mund të ankohen në Gjykatën e Lartë.
Në Kosovë, Paneli Zgjedhor për Ankesa dhe Parashtresa, refuzoi kërkesat e partive politike për t’i certifikuar pjesëmarrjen në zgjedhjet e parakohshme parlamentare të 14 shkurtit të kandidatëve që janë të dënuar për vepra penale gjatë tri viteve të fundit. Ky panel tha se ka certifikuar të gjitha subjektet politike që kanë ngritur ankesa por jo edhe kandidatët e dënuar. Në një njoftim të këtij , thuhet se ai ka vërtetuar vendimin e Komisionit Qendror të Zgjedhjeve për mos certifikimin e kandidatëve të lëvizjes Vetëvendosje: Albin Kurti, Albulena Haxhiu, Liburn Aliu, Bajram Mavriqi dhe Labinotë Demi Murtezi dhe se ata sipas vendimit nuk mund të zëvendësohen me kandidatë tjerë. Paneli Zgjedhor për Ankesa dhe Parashtresa ka refuzuar që të certifikojë 12 kandidatë për deputetë të Nismës Socialdemokrate: Vesel Krasniqi, Besnik Berisha, FIlloreta Bytyçi, Valentina Alijaja, Xhafer Berisha, Aziz Thaçi, Musa Fetahaj, Hasime Daka, Fatmir Gërdellaj, Vehbi Avdullahaj, Endrit Shala dhe Adrian Nokaj. Po ashtu paneli ka refuzuar certifikimin e katër kandidatëve për deputetë të listës zgjedhore të Aleancës për Ardhmërinë e Kosovës. Shemsedin Dreshaj, Gani Dreshaj, Rrahim Ajeti dhe Shqipe Kastrati. Mos certifikimi i kandidatëve të partive politike është bërë në bazë të nenit 29 të ligjit për Zgjedhjet e Përgjithshme, i cili përcakton përshtatshmërinë e kandidatëve për t’u certifikuar. PZAP tha se “dispozita ligjore e nenit 29 të ligjit për Zgjedhje të Përgjithshme me vendimin e Gjykatës Kushtetuese është fuqizuar në atë masë sa që tani një dispozitë e tillë rangohet në normë kushtetuese apo standard kushtetues”. Ky kriter u vendos pas aktgjykimit të Gjykatës Kushtetuese për vlefshmërinë e votës së qeverisë në largim. Debatet rreth kandidaturave ishin përqendruar kryesisht tek zoti Kurti, pasi që në muajin shtator të vitit 2018, Gjykata e Apelit vërtetoi një vendim të muajit janar të atij viti, që dënoi zotin Kurti dhe tre deputetë të lëvizjes Vetëvendosje për hedhjen e gazit lotsjellës në Parlamentin e Kosovës. Partitë politike tashmë kanë afat prej 24 orësh që të ankohen në Gjykatën e Lartë, e cila duhet të marr vendim brenda 72 orësh. Deri më 31 janarit duhet të përfundojnë të gjitha procedurat e certifikimit, para hedhjes së shortit për renditjen e partive politike në fletëvotime. Lëvizja Vetëvendosje e cilësoi “absurd”, vendimin e PZAP-së. Në një komunikatë të kësaj lëvizjeje thuhet se ai “”, thuhet mes tjerash në komunikatë, në të cilën theksohet se “”. Ndërkohë edhe Aleanca për Ardhmërinë e Kosovës paralajmëroi një ankesë në Gjykatën e Lartë. 28 subjekte politike, nga të cilat 21 parti, dy koalicione dhe pesë nisma qytetare, janë regjistruar për të marrë pjesë në zgjedhjet e parakohshme parlamentare, që do të mbahen më 14 shkurt.